'FIFA' અન્ડર-17 વિશ્વ કપ પહેલીવાર ભારતમાં યોજાયો છે અને આજે રાતે 8 કલાકે તેની પ્રથમ મેચ રમાશે.દિલ્લીના જવાહરલાલ નહેરૂ સ્ટેડિયમ ખાતે ભારત અને અમેરિકાની ટીમ ઉદ્ઘાટન મેચ રમશે.ઉલ્લેખનિય છે કે,ભારતમાં ફુટબોલની રમતનું આ સૌથી મોટું આયોજન છે.આ વિશ્વકપમાં દુનિયાના 24 દેશોની ટીમ ભાગ લઇ રહી છે.23 દિવસ ચાલનારા આ વિશ્વકપમાં દેશના 6 શહેરમાં કુલ 52 મેચ રમાશે.ભારતના જે 6 શહેરોમાં મેચ રમાવાની છે તેમાં દિલ્લી ઉપરાંત મુંબઇ,કોચી,ગોવા,કોલકાતા અને ગૌહાટીનો સમાવેશ થાય છે.